**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja:** 2016. szeptember 19. (hétfő 17 óra 30 perc)

**Meghívottak:** Dr. Szabó András elnök, Bánóczi Margit, dr. Klein Katalin, Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, Honti Zoltán képviselő, Tegzes Endre képviselő, Fodor Attila képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető

**Megjelentek:** Dr. Szabó András elnök, Bánóczi Margit, dr. Klein Katalin*,* Pintér Tünde, Karczewicz Ágnes, Kiszelné Mohos Katalin polgármester, Honti Zoltán képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 5 fővel jelen van, határozatképes. Ha nincs hozzászólás, akkor felteszem szavazásra a napirendet. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**14/2016. (IX. 19.) HATÁROZATA**

**Tárgy: Az Egészségügyi és szociális bizottság 2016. szeptember 19-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2016. szeptember 19-i ülésén az alábbi napirendet tárgyalja:

1. **Egészségügyi alapellátási körzetekről szóló rendelet megalkotása**

**Határidő**: azonnal

**Felelős**: EÜB elnök

**1. naprendi pont**

**Egészségügyi alapellátási körzetekről szóló rendelet megalkotása**

**dr. Szabó András elnök:** Kérem az előadót Grégerné Papp Ildikót, hogy ismertesse az előterjesztésben foglaltakat.

**Grégerné Papp Ildikó:** *Röviden ismertette az előterjesztést*.

**dr. Szabó András elnök:** Köszönöm. Van-e kérdés, hozzászólás? Nincs. Akkor én szeretném megkérdezni, hogy az előterjesztésben az szerepel, hogy az Országos Módszertani Intézetnek kell véleményezni a tervezetet, ennek ellenére a Nemzeti Egészségfejlesztési Intézet véleményezte. Mi ennek az oka?

**Grégerné Papp Ildikó**: Ezt jogszabály írja elő, hogy a NEFMI az a szerv, amelynek véleményezni kell a tervezetet.

**dr. Szabó András elnök**: Elhangzott az is, hogy a sürgősségi ellátást is szabályozni kell. Ez mit jelent, mert ilyen nincs Nagykovácsiban.

**Grégerné Papp Ildikó:** Ez az ügyeletre vonatkozik.

**dr. Szabó András elnök:** A rendelet területi alapon osztja fel a körzeteket, ugyanakkor a háziorvosok kártyával kötik magukhoz a betegeket. Szerepel-e a rendeletben olyan, hogy az orvos köteles-e ellátni azt a beteget, aki a kártyáját másik orvosnak adta le, de területileg hozzá tartozik.

**Grégerné Papp Ildikó**: Ebben rendeletben nincs ilyen, szabad orvosválasztás van, ennek a rendeletnek nem is kell ezzel foglalkozni. Csak körzeteket határoz meg, ez az ott lakók lakosságszám-arányos elosztását jelenti. Ezt az OEP felé is lejelentjük, de ez független attól, hogy az orvost hányan választják.

**dr. Szabó András:** Rendben, Köszönöm szépen. Amennyiben nincs további kérdés, hozzászólás, akkor szavazásra teszem fel az előterjesztésben foglalt rendelet-tervezetet. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**15/2016. (IX. 19.) HATÁROZATA**

**Tárgy: Egészségügyi alapellátási körzetekről szóló rendelet megalkotása**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek az Egészségügyi alapellátási körzetekről szóló rendelet megalkotását az előterjesztésben foglaltak szerint.

**Határidő**: azonnal

**Felelős**:Polgármester

**dr. Szabó András elnök**: Köszönöm szépen. Amennyiben nincs több hozzászólás, vélemény, a bizottság ülését 17 óra 38 perckor lezárom.

K.m.f.

dr. Szabó András Bánóczi Margit

 elnök tag